ผมทานยาแก้หวัดแก้แพ้ มีอาการหน้าแดง มือสั่น ใจเต้นเร็ว เกิดจากอะไรคับ ไม่เคยมีประวัติหัวใจ ความดันคับ แต่เป็นแพนิคคับ
สวัสดีค่ะ ในที่นี้คงต้องทราบชื่อและชนิดยาที่แน่นอนของยาตัวดังกล่าว โดยส่วนใหญ่แล้ว ยาแก้หวัดอาจมีส่วนผสมของยาลดไข้ ยาลดน้ำมูก หรือยาในกลุ่มที่มีฤทธิ์ต้านสารฮิสตามีนที่ทำให้เกิดมีอาการแพ้เช่นคัดจมูก น้ำมูกไหล ซึ่งส่วนใหญ่เป็นยาที่ค่อนข้างปลอดภัย และมีผลข้างเคียงได้น้อยมาก ยกเว้นยาในกลุ่ม Pseudoephedrine (ซูโดเอฟีดรีน) เป็นยาในกลุ่มยาแก้คัดจมูก (Decongestant) ที่ออกฤทธิ์ทำให้หลอดเลือดในจมูกหดตัว ซึ่งอาจมีผลข้างเคียงเรื่องหัวใจเต้นเร็ว แรง หรือเต้นไม่เป็นจังหวะ เวียนหัวอย่างรุนแรง คลื่นไส้ อาเจียน เกิดความวิตกกังวล ไม่สบายใจ อยู่ไม่สุข ขึ้นมาได้ หากใช้ในปริมาณที่มากจนเกินไปแนะนำให้นำยาตัวที่สงสัยปรึกษาแพทย์และเภสัชกรใกล้บ้านอีกครั้ง หากไม่แน่ใจ อาจจะหยุดกินยาดังกล่าวไปก่อนค่ะ